ຜູ້ຊ່ອຍ 3 ຄົນ ລາອອກ ຈາກການໂຄສະນາຫາສຽງ ຂອງທ່ານ Carson 
ພວກຜູ້ຊ່ອຍ ທີ່ສຳຄັນ 3 ຄົນ ຂອງທ່ານ Ben Carson ລາອອກ ໂດຍໃຫ້ເຫດຜົນວ່າ​ ບໍ່ພໍໃຈກັບຜູ້ຈັດການ ທາງທຸລະກິດ ຂອງທ່ານ .
ຜູ້ຊ່ອຍທີ່ສຳຄັນ 3 ຄົນຂອງທ່ານ Ben Carson ທີ່ສະໝັກເປັນ ປະທານາທິບໍດີ ຂອງພັກຣີພັບບລີກັນ ໄດ້ລາອອກ ຊຶ່ງພາໃຫ້ມີ ການປ່ຽນແປງຢ່າງໃຫຍ່ ໃນການໂຄສະນາຫາສຽງຂອງທ່ານບໍ່ ຮອດຫ້າອາທິດ ກ່ອນທີ່ບັນດາຜູ້ມີສິດປ່ອນບັດ ຢູ່ລັດໄອໂອວາ ຈະເລີ້ມຂັ້ນຕອນການສະເໜີຊື່ແຕ່ງຕັ້ງຜູ້ສະໝັກຂອງພັກສຳລັບ ປີ 2016 ທ່ານ Carson ຊຶ່ງເປັນຊາວຄຣິສຕຽນນິຍົມແນວທາງເດີມ ໃນ ຄັ້ງນຶ່ງນັ້ນ ເຄີຍເປັນຄູ່ແຂ່ງຂອງທ່ານ Donald Trump ທີ່ມີຄະ ແນນສຽງນຳໜ້າຂອງພັກໃນເວລານີ້ ໃນການແຂ່ງຂັນເພື່ອໃຫ້ ເປັນຜູ້ຖືກແຕ່ງຕັ້ງຂອງພັກຍາດເອົາທຳນຽບຂາວ ແຕ່ປາກົດວ່າທ່ານພວມດີ້ນຮົນຕໍ່ສູ້ ໃນ ການຢັ່ງຫາງສຽງປະຊາຊົນເມື່ອສອງສາມ ອາທິດທີ່ຜ່ານມານີ້ ທ່ານ Barry Bennett ຜູ້ຈັດການກ່ຽວກັບການໂຄສະນາຫາສຽງຂອງທ່ານ Carson ນາງ Lisa Coen ຮອງຜູ້ຈັດການ ໃນການໂຄສະນາຫາສຽງ ແລະທ່ານ Dough Watts ຜູ້ອຳ ນວຍການດ້ານສື່ສານຄົມມະນາຄົມ ຕ່າງກໍໄດ້ພາ ກັນລາອອກ ໃນວັນພະຫັດວານນີ້ ໂດຍ ອ້າງສາເຫດກ່ຽວກັບຄວາມບໍ່ພໍໃຈ ຍ້ອນອິດທິພົນຂອງຜູ້ຈັດການທາງທຸລະກິດຂອງທ່ານ ໝໍຜ່າຕັດປະສາດ ທີ່ອອກກິນເບ້ຍບຳນານແລ້ວທ່ານນີ້ແລະຄຳຖາມກ່ຽວກັບຄວາມພ້ອມ ຂອງຜູ້ສະໝັກໃນການທີ່ຈະເຂົ້າກຳຕຳແໜ່ງຢູ່ທຳນຽບຂາວ ທ່ານ Carson ເຄີຍເປັນຄູ່ແຂ່ງ ຂອງທ່ານ Trump ມາແລ້ວ ໃນການຍາດເອົາຄະແນນ ສຽງການເປັນຜູ້ນຳ ຂອງຜູ້ສະໝັກພັກຣີພັບບລີກັນ ເມື່ອກາງເດືອນຕຸລາຜ່ານມາ ແຕ່ຫຼັງ ຈາກນັ້ນ ຄະແນນສຽງຂອງທ່ານກໍໄດ້ຕົກຕ່ຳລົງຢູ່ໃນລະດັບ 10 ເປີເຊັນໃນການຢັ່ງຫາງ ສຽງເທື່ອຫຼ້າສຸດຂອງ CNN/ORC ຊຶ່ງເຮັດໃຫ້ທ່ານ ມີແຄນເປັນທີສາມຫ່າງໆ ທໍ່ກັນກັບ ສະມາຊິກສະພາສູງ Marco Rubio ຮອງ ຈາກທ່ານ Trump ແລະສະມາຊິກສະພາສູງ Ted Cruz ການໂຄສະນາຫາສຽງຂອງທ່ານ Carson ແມ່ນໄດ້ເກີດການຖົກຖຽງກັນຢ່າງເປັນການ ເປີດເຜີຍລະຫວ່າງທ່ານ Bennett ແລະທ່ານ Watts ກັບທ່ານ Armstrong Williams ຜູ້ຈັດການທາງດ້ານທຸລະກິດ ແລະໝູ່ເພື່ອນທີ່ໃກ້ຊິດຂອງທ່ານ Carson ທີ່ບໍ່ມີບົດບາດ ຢ່າງເປັນທາງການໃດໆ ໃນການໂຄສະນາຫາສຽງ ທ່ານ Williams ເປັນນັກຂຽນຄໍລຳ ແລະເປັນຜູ້ຈັດລາຍການໂອ້ລົມທາງວິທະຍຸແລະໂທລະພາບ ທ່ານ Williams ໄດ້ຕຳໜິຕິຕຽນ ທ່ານ Bennett ແລະທ່ານ Watts ວ່າ ບໍ່ໄດ້ກະກຽມຜູ້ ສະໝັກ ຢ່າງເປັນການພຽງພໍ ສຳລັບການປາກົດໂຕໃນທີ່ສາທາລະນະໂດຍສະເພາະໃນ ດ້ານນະໂຍບາຍຕ່າງປະເທດແລະບັນຫາທີ່ຄອບງຳໃນເລື້ອງເຊື້ອຊາດຜິວພັນ ໃນໄລຍະ ສອງສາມເດືອນຜ່ານມານີ້